Gar yiswan i nebɣa ad nsiweḍ s tezrawt-a, ad d- negzu d acu i d tiẓri tasenmettit n tsekla sumata, d acu i d ṣṣenf n uzɣan i txeddem i uḍris aseklan. Ad nadi ɣef wadeg n tewsit n wungal deg unnar n usizreg neɣ deg win n usedger d tnezwitines, d acu i d amkan teṭṭef tawsit-a deg unnar n usder aseklan. D aɣen ad nessiweḍ ad d- nẓer d acu i-d ṣṣenf n tɣuri yettwaxedmen i tewsit-a, akked ṣṣenf n yimeɣri ara yesɛu ɣer uzayez aseklan yettwarun s tutlayt n tmaziɣt.